సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Jet Airways Shut Down: 22,000 మంది ఉద్యోగుల భవిష్యత్ ప్రశ్నార్థకం!
దేశీ, అంతర్జాతీయ విమానాలను క్యాన్సల్ చేసింది. బుధవారం రాత్రి చివరి ఫ్లైట్ నడిచింది. సేవలు తాత్కాలికంగా నిలిపివేశామని కంపెనీ బీఎస్‌ఈకి కూడా తెలియజేసింది.
Samayam Telugu | Updated:
Apr 18, 2019, 08:52AM IST
హైలైట్స్
కార్యకలాపాలు నిలిపివేసిన జెట్ ఎయిర్‌వేస్
బుధవారం రాత్రి నుంచి సేవలు బంద్
సర్వీసులు రద్దు చేసినట్లు బీఎస్‌ఈకి తెలియజేసిన కంపెనీ
దీంతో కంపెనీ ఉద్యోగుల భవిష్యత్ అగమ్యగోచరం
గత కొన్ని నెలలుగా అలుపెరగని పోరాటం చేస్తూ వచ్చిన జెట్ ఎయిర్‌వేస్ చివరకు తలొంచింది. 26 ఏళ్ల సుదీర్ఘకాలం పాటు సేవలు అందించిన ఈ ఎయిర్‌లైన్ దిగ్గజం బుధవారం రాత్రి నుంచి కార్యకలాపాలు నిలిపివేసింది. ఒకానొక సమయంలో రోజుకు ఏకంగా 650 సర్వీసులను నడిపిన ఘనత కలిగిన జెట్ ఎయిర్‌వేస్ ప్రయాణం ఇలా ముగియడం నిజంగా బాధకరమే.
జెట్ ఎయిర్‌వేస్ కార్యకలాపాలు నిలిపివేసిన నేపథ్యంలో ఆ సంస్థలో పనిచేస్తున్న దాదాపు 22,000 మంది భవిష్యత్ ప్రశ్నార్థకరంగా మారింది. ఇందులో 16,000 మంది డైరెక్ట్ ఉద్యోగులు కాగా, మరో 6,000 మంది కాంట్రాక్ట్ ఉద్యోగులు. కొత్త కొనుగోలుదారు ముందుకు వస్తేతప్ప జెట్ మళ్లీ పైకి ఎగరలేదు.